Ekklesiologie fokus op ŉ teologiese wyse op die geskiedenis en reg van die kerk, daarom word modules in Kerkgeskiedenis en Kerkreg aangebied. Wat Kerkgeskiedenis betref, val die aandag op die kerk- en teologiegeskiedenis vanaf die tyd van die vroeë Christene/ kerk tot en met die meer resente tyd. Die Suid-Afrikaanse konteks en die gereformeerde tradisie ontvang spesifieke klem binne ŉ ekumeniese raamwerk. In Kerkreg word gefokus op hoe ons teologiese denke oor die kerk gestalte kan vind in die orde in en vir die kerk. ​​